CELEX: 32005D0510
Language: lt
Date: 1118707200000
Title: 2005/510/Euratomas: 2005 m. birželio 14 d. Komisijos sprendimas, dėl Europos atominės energijos bendrijos prisijungimo prie Jungtinės panaudoto kuro tvarkymo saugos ir radioaktyviųjų atliekų tvarkymo saugos konvencijos (pranešta dokumentu Nr. C(2005) 1729)

16.7.2005   
            
            
               LT
            
            
               Europos Sąjungos oficialusis leidinys
            
            
               L 185/33
            
         
      KOMISIJOS SPRENDIMAS
   
   2005 m. birželio 14 d.
   dėl Europos atominės energijos bendrijos prisijungimo prie Jungtinės panaudoto kuro tvarkymo saugos ir radioaktyviųjų atliekų tvarkymo saugos konvencijos
   (pranešta dokumentu Nr. C(2005) 1729)
   (2005/510/Euratomas)
   EUROPOS BENDRIJŲ KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į 2005 m. sausio 24 d. Tarybos sprendimą 2005/84/Euratomas (1), patvirtinantį Europos atominės energijos bendrijos prisijungimą prie Jungtinės panaudoto kuro tvarkymo saugos ir radioaktyviųjų atliekų tvarkymo saugos konvencijos (toliau – Jungtinė konvencija),
   kadangi:
   
               (1)
            
            
               Dvidešimt dvi valstybės narės yra Jungtinės konvencijos Susitariančiosios Šalys.
            
         
               (2)
            
            
               Europos atominės energijos bendrija prisijungia prie Jungtinės konvencijos,
            
         PRIĖMĖ ŠĮ SPRENDIMĄ:
   1 straipsnis
   Europos atominės energijos bendrijos vardu patvirtinamas prisijungimas prie Jungtinės konvencijos.
   Jungtinės konvencijos tekstas ir Europos atominės energijos bendrijos deklaracija pagal Jungtinės konvencijos 39 straipsnio 4 dalies iii punkto nuostatas yra pridedami prie šio sprendimo.
   2 straipsnis
   Prie šio sprendimo pridedama deklaracija atiduodama saugoti Tarptautinės atominės energijos agentūros generaliniam direktoriui, Jungtinės konvencijos depozitarui, kaip galima greičiau po to, kai įsigalios šis sprendimas Europos Komisijos delegacijos prie tarptautinių organizacijų Vienoje vadovui pasirašius laišką.
   
      Priimta Briuselyje, 2005 m. birželio 14 d.
      
         
            Komisijos vardu
         
         Andris PIEBALGS
         
         
            Komisijos narys
         
      
   
   
      (1)  OL L 30, 2005 2 3, p. 10.
   
      Europos atominės energijos bendrijos deklaracija pagal Jungtinės panaudoto kuro tvarkymo saugos ir radioaktyviųjų atliekų tvarkymo saugos konvencijos 39 straipsnio 4 dalies iii punkto nuostatas
      Europos atominės energijos bendrijos narės dabar yra šios valstybės: Belgijos Karalystė, Čekijos Respublika, Danijos Karalystė, Vokietijos Federacinė Respublika, Estijos Respublika, Graikijos Respublika, Ispanijos Karalystė, Prancūzijos Respublika, Airija, Italijos Respublika, Kipro Respublika, Latvijos Respublika, Lietuvos Respublika, Liuksemburgo Didžioji Hercogystė, Vengrijos Respublika, Maltos Respublika, Nyderlandų Karalystė, Austrijos Respublika, Lenkijos Respublika, Portugalijos Respublika, Slovėnijos Respublika, Slovakijos Respublika, Suomijos Respublika, Švedijos Karalystė, Didžiosios Britanijos ir Šiaurės Airijos Jungtinė Karalystė.
      Bendrija pareiškia, kad joms yra taikomi Jungtinės konvencijos 1–16, 18, 19, 21 ir 24–44 straipsniai.
      Bendrija su išvardytomis valstybėmis narėmis turi kompetenciją Jungtinės konvencijos 4, 6–11, 13–16, 19 ir 24–28 straipsnių apimamose srityse, kaip numatyta Europos atominės energijos bendrijos steigimo sutarties 2 straipsnio b punkte bei atitinkamuose II antraštinės dalies 3 skyriaus, kurio pavadinimas – „Sveikata ir sauga“, straipsniuose.